सेबी प्रमुख ने कहा कि छोटे निवेशक बाजार की गिरावट से न घबराएं क्योंकि वे म्यूचुअल फंड के जरिये इसमें निवेश कर अच्छा कर रहे हैं। हालांकि, उन्होंने यह भी कहा कि जमा खाता (सेविंक अकाउंट) की तरह म्यूचुअल फंड भी जोखिम से मुक्त नहीं है। उल्लेखनीय है कि शेयरों में सीधे निवेश करने पर यदि बाजार में गिरावट आती है तो निवेशकों को पूरी राशि पर नुकसान होता है। जबकि म्यूचुअल फंड कंपनियां निवेशकों से राशि लेकर कई कंपनियों या क्षेत्रों में निवेश करती है। इसकी वजह से शेयरों की तुलना में म्यूचुअल फंड में निवेश पर जोखिम घट जाता है और नुकसान भी कम हो जाता है। यही वजह है कि सेबी प्रमुख ने म्यूचुअल फंड के जरिये निवेश को बेहतर बताया है। वहीं बैंक के बचत खाता में एक लाख रुपये तक की राशि पूरी तरह सुरक्षितत होती है क्योंकि उसकी गारंटी सरकार की तरह से होती है।